ئەرشەد زێباری

ئەرشەد محەممەد ئەحمەد زێباری لەدایکبووی ١٩٤٢، ئاکرێ – ١٦ی ئابی ٢٠٢١)، وەزیر و فەرماندەیەکی سەربازی و سیاسەتوان بووە لە عێراق.

 ژیان و خوێندن 
ئەرشەد ئەحمەد لە یەکێک لە گوندەکانی ئاکرێ لە پارێزگای نەینەوای لە پێشوودا لەدایکبووە. لە یەکەم کۆلێژی سەربازی عێراق خوێندوویەتی و پێش ئەوەی ببێتە وەزیری دەوڵەت بۆ پلەی عەقید ڕووکن لە سوپای پێشووی عێراقدا بەرزبووەتەوە.

 خوێندنی سەربازی 
 لە ١٩٦٤ کۆلێژی سەربازی عێراقی تەواو کردووە.
 دەرچووی کۆلێژی ئەرکای عێراق، ١٩٧٤.

 پێگەی سەربازی و سیاسی 
چەندین پۆستی سەربازی ھەبووە، لەوانە:
 فەرماندەی ھێزەکانی کۆماندۆی فیرقەی ٤ لە ساڵانی شەست و حەفتاکان، لە سەردەمی فەریق خەلیل جاسم دەباغ، فەریق سەعید حەمۆ، عەبدولڕەزاق سەید مەحموود، و کەسایەتییە دیارەکانی تری سوپای عێراق لە شۆڕشی ئەیلوول و لە دووەمین شەڕی کورد و عێراق لە ١٩٧٤–١٩٧٥.
 جێگری ئامر لیوای پیادە.
 ھاوپەیمانی سەربازی بۆ ماوەی دوو ساڵ لە یووگۆسلاڤیا.
 پارێزگاری سلێمانی بۆ ماوەی سێ ساڵ (١٩٧٧–١٩٨٠).
 وەزیری دەوڵەت (١٩٨٠–٢٠٠٣).
 لە دوای ساڵی ٢٠٠٣ خۆی بۆ کاری سیاسی تەرخان کردووە و پارتی ئازادی و دادپەروەری عێراقی دامەزراندووە.

 سەرچاوەکان 

پۆل:مردووانی ٢٠٢١
پۆل:لەدایکبووانی ١٩٤٢
پۆل:کوردەکانی باشووری کوردستان
پۆل:خەڵکی پارێزگای دھۆک
پۆل:خەڵکی مووسڵ